România

Consiliul Local al comunei Sagna

Judeţul Neamţ

P R O C E S – V E R B A L

Încheiat astăzi 15.02.2017, în cadrul şedinţei extraordinare a Consiliului local al comunei Sagna.

Adunarea a fost legal convocată, prin Dispoziţia Primarului nr.34 din 13.02.2017, consilierii luând act de problemele propuse la ordinea de zi, prin intermediul invitaţiei. Convocatorul s-a afişat la loc vizibil, la sediul unităţii, astfel încât cetăţenii interesaţi să cunoască şi să participe la lucrările acestei şedinţe.

Prezenţa s-a făcut de secretarul unităţii, Lungu Teodora, fiecare consilier semnând în registrul de prezenţă, constatându-se că sunt prezenţi 13 consilieri, dintr-un număr total de 15, în funcţie, lipsind motivat domnul consilier Divile Sergiu şi Blaj Maricel. Adunarea fiind legal costituită poate să-şi înceapă lucrările cuprinse la ordinea de zi.

Domnul primar arată că domnul preşedinte de şedinţă desemnat, d-nul Blaj Maricel, este internat în spital şi ca urmare se propune ca domnul Simon Petru să conducă această şedinţă. Propunerea înlocuirii preşedintelui se supune la vot. Votarea s-a făcut prin ridicare de mâini, nefiind voturi contra sau abţineri, se declară aprobată.

Doamnul Simon Petru, preia lucrările, dând citire oprdinii de zi:

1. Proiect de hotărâre privind aprobarea denumirii stradale în comuna Sagna, judeţul Neamţ.

Iniţiator primarul comunei Iacob Gheorghe

1. Proiect de hotărâre privind aprobarea completării domniului public al comunei cu inventarul denumirilor stradale aprobate.

Iniţiator primarul comunei, Iacob Gheorghe

1. Proiect de hotărâre privind aprobarea modificării HCL nr.63/2016 privind nivelul impozitelor şi taxelor locale.

Iniţiator primarul comunei, Iacob Gheorghe

1. Întrebări şi interpelări, prezentarea procesului verbal al şedinţei precedente.

Domnul preşedinte de şedinţă desemnat dă citire proiectului de hotărâre privind aprobarea denumirilor stradale în comuna Sagna, articol cu articol. După aceasta dă cuvântul domnului viceprimar, Dubău Florin, pentru a prezenta raportul de specialitate. Acesta arată că acest proiect de hotărâre se pregăteşte de o perioadă destul de mare, fiecare consilier a avut sarcina discutării cu locuitorii comunei şi de a veni cu propuneri de denumiri stradale. S-a trecut la completarea acestor denumiri, pe fiecare sat în parte, am făcut inventarierea locuinţelo, atribuindu-se numerele pare şi impare, conform dispoziţiilor legale. După finalizarea operaţiunii, s-a înaintat documentaţia către comisia de aprobarea denumirilor stradale, la Prefectura Neamţ, aceasta analizat dosarul a returnat lucrarea, cu menţiunea anexării unei documentaţii referitoare la numele persoanelor, din denumirile stradale. După o analiză mai aprofundată s-a decis înlocuirea acelor denumiri cu altele comune, şi care se aflau în rezervă.

După aceste modificări se impune analizarea şi aprobarea acestui proiect de hotărâre, nefiind necesar avizul comisiei.

Domnul preşedinte de şedinţă solicită înscrieri la cuvânt.

Domnul primar arată că suntem în întârziere cu această operaţiune, lucrările de pregătire a proiectului de hotărâre au durat foarte mult dar s-a reuşit finalizarea acesteia.

După cum se cunoaşte, suntem în faza depunerii proiectului pentru moderniaze drumuri, perioada este foarte scurtă, şi ca urmare s-a impus convocarea unei şedinţe extraordinare.

Doamna consilier Florea Iuliana face o trecere în revistă a denumirilor stradale, din satul Luţca, arătând că sunt denumirile propuse şi chiar bine evidenţiate. Lucrarea a necesitat un volum mare de activitate iar cei implicaţi merită aprecierile cele mai bune.

Domnul preşedinte desemnat constată că nu mai sunt înscrieri la cuvânt şi trece la supunerea la vot a proiectului de hotărâre. Votarea s-a făcut prin ridicare de mâini, nefiind voturi contra sau abţineri, întrunind cvorumul de voturi necesar se declară aprobat în forma prezentată, cu cele 13 voturi pentru.

Se dă citire următorului proiect de hotărâre – aprobarea modificării inventarului domeniului public al comunei Sagna, cu denumirile stradale aprobate.

Domnul primar arată că acest proiect de hotărâre este legat de precedentul, şi acesta a necesitat un volum de activitate susţinut. De la acest proiect de hotărâre trebuie să demarăm procedura modificării dispoziţiei HGR de aprobare a inventarului domeniul public al comunei. Finalul acestei lucrări este absolut necesar pentru a putea demara elaborarea unor proiect , dar nu numai. Pe viitor nu se vor mai putea elibera actele de identitate ale persoanelor, dacă nu va exista adresa completă, cu numele străzii, numărul atribuit, localitatea şi comuna.

După aprobarea acestui proiect de hotărâre vom emide Dispoziţia nominală pe străzi, act ce se va înainta şi Biroului de Evidenţa Persoanelor, pe lângă celelalte instituţii interesate. Ţine să aprecieze efortul depus de viceprimarul comunei, pentru realizarea acestei situaţii.

Domnul preşedinte desemnat constată că nu mai sunt înscrieri la cuvânt şi trece la supunerea la vot a acestui proiect de hotărâre. Votarea s-a făcut prin ridicare de mâini, nefiind voturi contra sau abţineri, se declară aprobat în forma prezentată, cu cele 13 voturi pentru, întrunind cvorumul de voturi necesar.

Domnul preşedinte dă citire proiectului de hotărâre privind modificarea HCL nr.63/2016 - privind nivelul impozitelor şi taxelor locale aferente anului 2017. Se arată că acest proiect de hotărâre s-a impus, motivat de faptul că hotărârea a fost criticată, făcând obiectul adresei nr.17712/2016 din 26.01.2017, a Instituţiei Prefectului- Judeţul Neamţ. S-a trecut la modificarea punctuală a hotărârii criticare şi s-a inclus pe ordinea de zi, a primei şedinte a consiliului local.

Domnul preşedinte desemnat constată că nu sunt înscrieri la cuvânt şi trece la supunerea la vot a proiectului de hotărâre. Votarea s-a făcut prin ridicare de mâini, întrunind cvorumul de voturi necesar, neavând voturi contra sau abţineri, se declară aprobat, în forma consemnată, cu cele 13 voturi pentru.

Domnul preşedinte desemnat precizează că această şedinţă fiind una extraordinară, nu a necesitat şi nici nu a fost posibilă întâlnirea pe comisii de specialitate şi nici nu s-a putut parcurge procesul verbal, al şedinţei precedente. De aceea arată că, acest punct, va fi pe ordinea de zi a şedinţei ordinare din luna februarie 2017.

Ordinea de zi fiind parcursă, se declară închise lucrările acestei şedinţe.

Preşedinte de şedinţă desemnat,

Consilier, Simon Petru

Întocmit, Secretar Lungu T.